
	Aktiwiteit 1: Informele Assessering
Voltooi die volgende aktiwiteit individueel.



VRAAG 1
Gee EEN woord/term vir ELK van die volgende beskrywings. Skryf slegs die woord/term langs die vraagnommers (1.1 tot 1.5) neer.

1.1 Die proses om aansoekers met die kennis, vaardighede en etiek te lok om 'n organisasie te help om sy missie te bereik. 						        	        (1)
Werwing ()

1.2 'n Stel norme en beginsels wat 'n werknemer se gedrag rig.                         		        (1)	
Werksetiek ()
	
1.3 'n Onderlinge ooreenkoms oor werkplekverwagtinge vir die werkgewer en werknemer.         
        (1)
Dienskontrak/Werkskontrak ()

1.4 'n Vergadering waartydens 'n potensiële werknemer vir moontlike diens in die onderneming deur 'n werkgewer geëvalueer word.     				        (1)
Onderhoud ()

1.5 Hulle is verantwoordelik vir die arbeidsmag, bepaal die arbeidsvraag, arbeidsbeskikbaarheid, keuring en opleiding van werknemers in 'n onderneming.         (1)
Menslike Hulpbronne-departement ()

[5]

VRAAG 2  
Lees die onderstaande uittreksel en beantwoord die vrae wat volg.

	WERWING
'n Doeltreffende werwingsproses is 'n organisasie-spesifieke werwingsmodel wat daarop gemik is om die regte persoon vir die regte pos op die regte tyd te vind. Dit is 'n stapsgewyse benadering om talentvolle mense te werf wat die maatskappy kan help groei. 'n Allesomvattende werwingsproses het vyf sleutelfases, maar dit kan van maatskappy tot maatskappy wissel, afhangend van die organisasie se struktuur, die grootte van die maatskappy, die aard van bedrywighede, en bestaande werwingswerkvloei en keuringsproses.

[Aangepas uit https://www.jobsoid.com/recruitment-process/ Toegangsdatum: 3 Mei 2024]



[bookmark: _Hlk166882201]2.1	Definieer die term 'werwingsproses' en verduidelik die belangrikheid van so 'n proses.                                                                                            
(1 + 2) (3) 
Die werwingsproses is 'n ... 
· proses / metode om geskikte kandidate vir 'n werk te vind. () 
· manier om geskikte kandidate vir 'n werk in 'n organisasie te lok/kies/aan te stel. () 
EEN van die bogenoemde definisies vir EEN punt.
EN 

Die werwingsproses is belangrik omdat dit ...  
· die regte tipe werknemers lok () deur uit 'n groot aantal kandidate te kies. () 
· die organisasie van verskillende vaardighede voorsien () om die beste een vir huidige of toekomstige gebruik te kies. () 
· maatskappye in staat stel om potensiële kandidate te teiken en hulle vir toekomstige indiensneming te werf () eerder as om die regte een op die nippertjie te vind .()  
· diversiteit in keuse versker () om alle regs- en sosiale verpligtinge soos regstellende aksie/diensbillikheid na te kom. ()
· billikheid/deursigtigheid verseker () om gelyke geleenthede aan alle werksoekers te gee. ()  
· die werkgewer rig op die korrekte prosesse en prosedures wat gevolg moet word () om onbillike diskriminasie te bekamp/moontlike geskille te minimaliseer. ()
· 'n platform skep wat aansoekers kan gebruik om hul griewe op te baseer () indien hulle deur die proses benadeel word / die proses gebrekkig was. () 

Enige EEN van bogenoemde vir TWEE punte.
(d.w.s. EEN punt vir die stelling en EEN punt vir die motivering/verduideliking)


[bookmark: _Hlk166882213]2.2 	Beskryf DRIE aksies wat jy kan neem om te verseker dat jou werksaansoek aanvaar word. 	        										         (3 x 2) (6) 
Moontlike antwoorde kan die volgende insluit:
· Skryf 'n dekbrief met 'n oorsig van jou vermoëns/kwalifikasies wat tot die posvereistes relevant is () sodat dit duidelik is waarom jy 'n geskikte kandidaat vir die pos is. ()
· Sluit alle vereiste dokumente en inligting in, byvoorbeeld, gesertifiseerde afskrifte van jou ID en sertifikate () om te verseker dat jy aan al die vereistes voldoen het. () 
· Indiening moet betyds wees () om te verhoed dat jou aansoek afgekeur word. ()  
· Voltooi die aansoekvorm korrek en netjies () sodat jou aansoek maklik leesbaar is/wys jy is trots op jou werk. ()   
· Verskaf jou korrekte kontakbesonderhede () sodat jy vir 'n onderhoud gekontak/bereik kan word. () 
· Gaan jou spelling en grammatika noukeurig na/gebruik gepaste taal () om 'n goeie indruk te laat/jou professionalisme te bewys/goeie akademiese vaardighede te toon. () 
· Stuur jou aansoek aan die betrokke persoon of soos in die advertensie aangedui () om te verhoed dat jou aansoek verlore gaan. ()
· Skryf 'n bondige en akkurate CV volgens die posbeskrywing () sodat die voornemende werkgewer 'n vinnige oorsig van jou bevoegdheid/ervaring kan kry. () 
· Gebruik korrekte en geloofwaardige verwysings () sodat die werkgewer 'n professionele indruk van jou werkservaring kry. () 

Enige DRIE van bogenoemde vir TWEE punte elk.
(d.w.s. EEN punt vir die stelling en EEN punt vir die motivering/verduideliking)




[bookmark: _Hlk166882226]2.3		Verduidelik EEN manier waarop ELKEEN van die volgende arbeidswette 'n billike werksomgewing skep: 
· Die Wet op Arbeidsverhoudinge (WAV), 1995 (Wet 66 van 1995) 	          (1 x 2) (2)

Die Wet op Arbeidsverhoudinge skep 'n billike werksomgewing omdat dit ... 
· reëls vir die verhouding tussen die werkgewer en werker reguleer () en sodoende billike praktyk tussen die twee partye verseker. () 
· die werker die reg gee om aan 'n vakbond te behoort () waardeur die werker deur sy vakbond in die werkplek beskerm kan word. () 
· die Kommissie vir Versoening, Bemiddeling en Arbitrasie (KVBA) gestig het() waardeur geskille en argumente op 'n billike wyse tussen werkers en werkgewers besleg word. ()
· die organisatoriese regte van vakbonde reguleer () om te verseker dat hulle nie hul grense oorskry nie. ()
· kollektiewe bedinging in die werkplek bevorder en fasiliteer () om aan die regte van sy lede te voldoen. ()
· die reg om te staak en die opsie om uit te sluit reguleer () in ooreenstemming met die Grondwet. ()
· werknemerdeelname aan besluitneming bevorder () deur die daarstelling van werkplekforums. ()
· eenvoudige prosedures vir geskilbeslegting voorsien () om 'n wedersyds voordelige situasie tussen werkgewer en werknemer te bewerkstellig. () 
· geleenthede vir geskilbeslegting bied () deur onafhanklike alternatiewe geskilbeslegtingsdienste. ()

Enige EEN van bogenoemde vir TWEE punte.
(d.w.s. EEN punt vir die stelling en EEN punt vir die motivering/verduideliking)


· Die Wet op Gelyke Indiensneming (WGI), 1998 (Wet 55 van 1998) 	          (1 x 2) (2)

Die Wet op Gelyke Indiensneming skep 'n billike werksomgewing omdat dit ... 
· gelyke geleenthede in die werkplek bevorder () daardeur word onbillike diskriminasie of praktyke in enige indiensnemingsbeleid of -praktyk uitgeskakel. () 
· regstellende aksie reguleer () daarom kry mense uit die aangewese groepe werksgeleenthede, wat regverdige behandeling van alle mense verseker. () 
· regstellende aksie-maatreëls implementeer () om die nadele van die verlede reg te stel. ()
· billike verteenwoordiging in alle beroepskategorieë en vlakke in die arbeidsmag verseker () om wanbalanse van die aangewese groepe aan te spreek. () 

Enige EEN van bogenoemde vir TWEE punte.
(d.w.s. EEN punt vir die stelling en EEN punt vir die motivering/verduideliking)

· Die Wet op Basiese Diensvoorwaardes (WBDV), 1997 (Wet 75 van 1997)        (1 x 2) (2)  

Die Wet op Basiese Diensvoorwaardes skep 'n billike werksomgewing omdat dit ... 
· verseker dat alle werkers dienskontrakte het () sodat die werker en werkgewer albei teen onbillike werkspraktyke beskerm word. ()  
· die pligte en verantwoordelikhede wat werkers teenoor hul werkgewers het, uiteensit () om te verseker dat werkers doen wat van hulle verwag word en werkgewers nie onredelike versoeke rig nie. () 
· die reg op billike arbeidspraktyke reguleer () deur basiese diensvoorwaardes daar te stel en af te dwing / die variasie van basiese diensvoorwaardes te monitor. ()
· die minimum diensvoorwaardes voorskryf () waaraan werkgewers wettiglik moet voldoen. () 
· werkers teen uitbuiting beskerm () en bevorder sodoende respek vir menseregte en sosiale geregtigheid. () 
· arbeidspraktyke reguleer () deur die regte en pligte van werkgewers en werknemers uiteen te sit. ()
· sosiale geregtigheid verseker () deur die basiese standaarde van indiensneming vas te stel ten opsigte van werksure, verlof, betaling, ontslag en geskilbeslegtings. () 

Enige EEN van bogenoemde vir TWEE punte.
(d.w.s. EEN punt vir die stelling en EEN punt vir die motivering/verduideliking)

                                                                                                                              [15] 
VRAAG 3
Lees die onderstaande uittreksel en beantwoord die vrae wat volg.

	WERKSETIEK
Werkgewers in alle bedrywe waardeer werksetiek. Om 'n goeie werksetiek te toon, kan jou indiensneembaarheid verhoog en jou help om beter werksgeleenthede te kry. Werknemers met 'n uitstekende werksetiek word dikwels deur werkgewers vir spesiale projekte oorweeg omdat hulle as betroubaar, toegewyd en gedissiplineerd beskou word.. 

[Aangepas uit https://www.indeed.com/career-advice/career-development/work-ethic-skills 
Toegangsdatum: 3 Mei 2024]



[bookmark: _Hlk166882323]3.1	Noem DRIE samelewingsverwagtinge ten opsigte van die werksetiek van 
maatskappye/organisasies.                                                                  		         (3 x 1) (3)

Verwagtinge kan die volgende insluit:                                                             
· Voldoen aan eise vir eerlike behandeling van kliënte/klante. () 
· Voorsien billike werksomstandighede vir werknemers. ()  
· Wees 'n omgewingsvriendelike besigheid. ()
· Bly binne wetlike voorskrifte. ()
· Behou integriteit in die gemeenskap. ()
· Eer maatskappybeleide en -ooreenkomste. ()
· Eer aanspreeklikheid deur hul pligte uit te voer en verantwoordelikheid vir hul dade te neem. ()
· Streef uitnemendheid in dienslewering na. ()  

Enige DRIE van bogenoemde vir EEN punt elk.

 
[bookmark: _Hlk166882336]3.2	Verduidelik DRIE maniere waarop 'n sterk werksetiek jou in jou loopbaanpad kan help.                                     
         (3 x 2) (6) 
Moontlike antwoorde kan die volgende insluit:  
· 'n Sterk werksetiek sal jou nie net aan groter geleenthede blootstel nie, () maar dit sal vir jou 'n reputasie van uitnemendheid in jou beroep besorg. ()
· As jy 'n individu met 'n sterk werksetiek is, beliggaam jy die eienskappe () wat jou in aanvraag in topmaatskappye sal verhoog. ()
· Individue met 'n sterk werksetiek put groter bevrediging uit hul werk () omdat hulle ten volle betrokke is by wat hulle elke dag doen. ()
· As jy in jou beroep wil vorder, sal 'n sterk werksetiek jou loopbaan opwaarts laat beweeg () aangesien elke werkgewer 'n werknemer met hierdie mentaliteit wil hê. () 
· Deur 'n sterk werksetiek in jou werk te demonstreer, sal jy ontdek dat jy meer bemarkbaar, in aanvraag, tevrede en bevorderbaar is () eerder as om heeltyd die horlosie dop te hou en vir jou salarisstrokie te wag. ()

Enige DRIE van bogenoemde vir TWEE punte elk.
(d.w.s. EEN punt vir die stelling en EEN punt vir die motivering/verduideliking)

 
[bookmark: _Hlk166882352]3.3	Bespreek DRIE maniere waarop jy 'n sterk werksetiek kan ontwikkel wanneer jy die arbeidsmark betree.                                       					         (3 x 2) (6) 

Moontlike antwoorde kan die volgende insluit.
· Neem verantwoordelikheid vir jou optrede () deur altyd konsekwent op dieselfde vlak van gehalte te presteer. () 
· Verbeter jou kommunikasievaardighede () om op 'n positiewe en konstruktiewe manier te kommunikeer, en respek vir die gevoelens van ander te toon. () 
· Vermy negatiewe praatjies en skinder () deur terugvoer te gee wat situasies verbeter en mense opbou. ()
· Wees 'n aktiewe luisteraar/bedagsaam teenoor ander/respekteer rolle in die organisasie. () Dit wys jy stel belang in ander se menings/waardeer hul insette (spanspeler). ()
· Ontwikkel van 'n kan-doen-houding () en wees bereid om te help dinge buite jou verantwoordelikheidsgebied. () 
· Pak alle take aan () asof dit groot en edel is. () 
· Identifiseer iemand wat 'n goeie werksetiek verpersoonlik, () neem hul gedrag waar en gebruik dit dan as 'n model om jou eie werksetiek te verbeter. ()  

Enige DRIE van bogenoemde vir TWEE punte elk.
(d.w.s. EEN punt vir die stelling en EEN punt vir die motivering/verduideliking)

                                                    
[15] 

[Groottotaal: 35 punte] 

